
СПИСЪК НА ПРОЕКТНИТЕ ПРЕДЛОЖЕНИЯ, КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ЧРЕЗ ПОДБОР № BG14MFPR001-2.006 „ПРЕДЛАГАНЕ НА ПАЗАРА”, ВИД ДЕЙНОСТ 2.2.2. „ПРЕДЛАГАНЕ НА ПАЗАРА” ПО ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 (ПМДРА)


	№
	Рег. № на проектното предложение 
	Наименование на кандидата
	Наименование на проектното предложение
	Основание за отхвърляне
(посочват се конкретните основания, а не само препратки към документите и условията, които не са изпълнени) 

	1.
	BG14MFPR001-2.006-0002
	Сдружение с нестопанска цел „АСОЦИАЦИЯ НА ПРОИЗВОДИТЕЛИТЕ НА АКВАКУЛТУРИ “ (ЕИК: 207258044)
	„Популяризиране на здравословно хранене с български  продукти от аквакултури“
	След извършване на оценка за административно съответствие и допустимост на проектно предложение № BG14MFPR001-2.006-0002 съгласно чл. 29, ал. 2, т. 1, б. „а“ от  Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), е установено следното: 
Проектното предложение не отговаря на Критерий № 3 „Проектното предложение e подписано с КЕП от законния представител на кандидата или оправомощено за целите на подаването на проектното предложение лице.“ и на Критерий № 4 „Документ за оправомощаване на лицето, което подписва с КЕП от името на кандидата документите за кандидатстване по проектното предложение в ИСУН (в случай че е приложимо) - подписан с КЕП от законния представител на кандидата и прикачено в ИСУН.“ от Приложение № 2 „Критерии и методология за оценка на проектни предложение по процедура за подбор на проекти BG14MFPR001-2.006 „Предлагане на пазара“, т. 1. Административно съответствие и допустимост“ към Условията за кандидатстване /УК/.
В утвърдените УК по процедура в раздел 23 е указан начина на подаване на проектните предложения по процедурата, а именно, че проектните предложения се подават електронно чрез ИСУН, като се подписва с КЕП от лице с право да представлява кандидата или упълномощено от него лице. При упълномощаване следва да се приложи пълномощно/заповед/акт, подписано с КЕП от лице с право да представлява кандидата. Проектното предложение на „АСОЦИАЦИЯ НА ПРОИЗВОДИТЕЛИТЕ НА АКВАКУЛТУРИ“, ЕИК: 207258044 е подадено електронно и подписано от Стоян Иванов Иванов с електронен подпис с титуляр „Аквафиш Пазарджик“. Установено е представянето на пълномощно, което не е подписано с КЕП от законния представител на кандидата и прикачено в ИСУН.“.
Съгласно инструкциите в Приложение № 2 към УК, т. I. Методология за оценка на проектни предложения: Оценката по настоящата процедура се извършва въз основа на критерии, одобрени от Комитета за наблюдение на ПМДРА 2021-2027 (КН на ПМДРА). Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „НЕПР“ (неприложимо). 
Когато при оценката на административното съответствие и допустимостта се установи липса на документи и/или друга нередовност, Оценителната комисия изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.
При извършване на проверка на предоставените документи и в изпълнение на разпоредбите на чл. 34, ал. 2 от ЗУСЕФСУ, във връзка с точка 24. „Списък на документите, които се подават на етап кандидатстване“ от УК, на 17.03.2026 г. чрез Модул „Комуникация“ в ИСУН е изпратено уведомление с регистрационен номер BG14MFPR001-2.006-0002-M001, с което е изискана допълнителна информация от кандидата, а именно да се представи Пълномощно за подаване на проектното предложение с КЕП - подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях и прикачено в ИСУН. Указано е че подаденото от кандидата пълномощно не е подписано електронно. Указан е срок до 27.03.2026 г., в който да бъдат предоставени липсващи документи и информация. Кандидатът е отговорил на комуникацията в регламентирания срок, но не е предоставил в цялост изисканите допълнително информация и документи, както следва: 
В отговор кандидатът предоставя единствено обяснителна записка по т. 9 като посочва следното „…лицето, вписано в Търговския регистър към Агенцията по вписванията, с право да представлява кандидата СНЦ „АСОЦИАЦИЯ НА ПРОИЗВОДИТЕЛИТЕ НА АКВАКУЛТУРИ“ е Стоян Иванов Иванов в качеството му на Председател на Управителния съвет на Сдружението. Същият не притежава КЕП в качеството му на физическо лице и кандидата СНЦ „АСОЦИАЦИЯ НА ПРОИЗВОДИТЕЛИТЕ НА АКВАКУЛТУРИ“ също не притежава собствен КЕП. Поради тази причина представеното по ФК пълномощно е подписано от Стоян Иванов Иванов, в качеството му на Председател на Управителния съвет на Сдружението и представляващ Сдружението, собственоръчно на хартиен носител“. 
Съгласно разписаните правила в раздел „23. Начин на подаване на проектните предложения/концепциите за проектни предложения:“ от УК проектните предложения се подават електронно чрез ИСУН, като се подписва с КЕП от лице с право да представлява кандидата или упълномощено от него лице. Официалният представител на кандидата няма право да упълномощава други лица да подписват декларациите, тъй като с тях  се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична. За целите на настоящите Условия под „лице с право да представлява кандидата“ следва да се разбира официален представител на кандидата. При упълномощаване следва да се приложи пълномощно/заповед/акт, подписано с КЕП от лице с право да представлява кандидата.
Вземайки предвид разписаните правила в т. 2 от раздел 24 „Списък на документите, които се подават на етап кандидатстване“ от Условията за кандидатстване (УК), а именно  „…. Кандидатите по процедурата за безвъзмездна финансова помощ следва да представят към формуляра за кандидатстване по изцяло електронен път чрез ИСУН следните документи: „Пълномощно за подаване на проектното предложение с КЕП - подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях и прикачено в ИСУН.(Документът се изисква, в случай че кандидатите желаят да упълномощят лице, което не е законен представител на кандидата да подаде проектното предложение с КЕП)…“, Оценителната комисия счита, че за да е налице валидно упълномощаване на титуляра „Аквафиш Пазарджик“ ООД да подаде проектното предложение от името на Асоциацията, следва да са изпълнени задължителните изисквания на УК относно формата на упълномощаването на пълномощник – изрично пълномощно, подписано с КЕП. В случая тези изисквания на УК не са изпълнени, доколкото е представено пълномощно в обикновена писмена форма. Фактът, че законният представител и юридическото лице – кандидат не притежават валиден КЕП към момента на кандидатстване, не е предвиден като основание за неизпълнение на изискванията за формата на упълномощаването в УК….“
В тази връзка оценителната комисия счита документът за непредоставен, както и че за неизпълнени разпоредбите на раздел 23 от УК за начина на подаване на проектното предложение, тъй като при упълномощаването следва да се приложи пълномощно/заповед/акт, подписано с КЕП от лице с право да представлява кандидата, каквото липсва.
Следователно проектното предложение не отговаря на следните критерии от Приложение № 2 Критерии и методология за оценка на проектни предложение по процедура за подбор на проекти BG14MFPR001-2.006 „Предлагане на пазара“, т. 1. Административно съответствие и допустимост:
- Критерий № 3 „Проектното предложение e подписано с КЕП от законния представител на кандидата или оправомощено за целите на подаването на проектното предложение лице.“;
- Критерий № 4 „Документ за оправомощаване на лицето, което подписва с КЕП от името на кандидата документите за кандидатстване по проектното предложение в ИСУН (в случай че е приложимо) - подписан с КЕП от законния представител на кандидата и прикачено в ИСУН.“.
Поради изложените по-горе аргументи, проектно предложение с рег. № BG14MFPR001-2.006-0002 е включено в Списъка на проектните предложения, които не се допускат до етап Техническа и финансова оценка по настоящата процедура.



ЗАБЕЛЕЖКА: Кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването. 

Дата: 20.04.2026 г.

